**NOTA INFORMATIVĂ**

**la proiectul Hotărîrii Guvernului „Cu privire la aprobarea modificărilor și completărilor la Hotărîrea Guvernului nr.246 din 8 aprilie 2010”**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărîrii Guvernului cu privire la aprobarea modificărilor și completărilor la Hotărîrea Guvernului nr.246 din 8 aprilie 2010 a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Un aspect esențial care a condus la elaborarea prezentului proiect de act normativ constituie racordarea prevederilor Hotărîrii Guvernului respective la modificările și completărilor operate la Codul fiscal nr.1163-XIII din 24.04.1997, adoptate prin Legea nr.288 din 15.12.2017 cu privire la modificarea și completarea unor acte legislative, în special modificarea termenului de ”cota zero a TVA” cu termenul ”scutire de TVA cu drept de deducere”.  Totodată, proiectul Hotărîrii Guvernului prevede stabilirea elementelor obligatorii ce urmează a fi prevăzute în scrisoarea emisă pe blancheta oficială de către donator, implementator sau beneficiar în scopul beneficierii de facilitățile fiscale și vamale aferente mărfurilor, serviciilor destinate realizării proiectelor de asistență tehnică sau investițională.  Completarea respectivă este condiționată de necesitatea stipulării exprese a elementelor obligatorii ale scrisorii emise pe blancheta oficială în scopul evitării interpretărilor duale atît din partea agenților economici, cît și a instituțiilor publice în partea ce ține de acordarea scutirii de accize, taxă vamală, taxă pentru efectuarea procedurilor vamale și scutirea de TVA fără drept de deducere la importul mărfurilor destinate proiectelor de asistență tehnică și/sau investițională.  Suplimentar, prezentul proiect de Hotărîre vine să actualizeze Lista proiectelor de asistență tehnică care cad sub incidența tratatelor internaționale la care Republica Moldova este parte și beneficiază de facilități fiscale și vamale, precum și Lista împrumuturilor şi granturilor acordate Guvernului Republicii Moldova sau acordate cu garanţie de stat, din contul împrumuturilor acordate de organismele financiare internaţionale (inclusiv din cota-parte a Guvernului), din contul granturilor acordate instituţiilor finanţate de la buget, destinate realizării proiectelor de asistenţă investiţională, din contul cărora vor fi importate sau achiziţionate mărfuri (lucrări, servicii) scutite de accize, plata taxei vamale, taxei pentru efectuarea procedurilor vamale, impozitate la cota zero a TVA.  Astfel, se propune spre completare Anexa nr.1 și Anexa nr.2 din Hotărîrea Guvernului nr.246 din 8 aprilie 2010, în contextul demarării unor noi proiecte de asistență tehnică, cât și investițională. |
| 1. **Fundamentarea economico-financiară** |
| Adoptarea proiectului de hotărîre nu va implica cheltuieli financiare suplimentare asupra bugetului public național. |
| 1. **Avizarea și consultarea publică a proiectului** |
| În conformitate cu prevederile Legii nr.317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, Ministerul Finanțelor prezintă proiectul hotărîrii de Guvern pentru avizare și consultare publică. |

**MINISTRU Octavian ARMAȘU**